पाएं अपने शहर की ताज़ा ख़बरें और फ्री ई-पेपरडाउनलोड करें
राजधानी लखनऊ के मोहनलालगंज थाना क्षेत्र में सोमवार की दोपहर एक पेट्रोल पंप के मैनेजर की गोली मारकर हत्या कर दी गई। वारदात पंप से कुछ दूरी पर अमरिया खेड़ा सिसेंडी के पास की है। मृतक मैनेजर निगोहा का रहने वाला था। मौके पर पहुंची पुलिस ने शव को कब्जे में लेकर पोस्टमार्टम के लिए भेज दिया है। पुलिस मृतक के मोबाइल के नंबर के आधार पर जांच शुरू कर दी है।
क्या है पूरा मामला
थाना निगोहां के मंगटइया गांव निवासी जसवंत सिंह मोहनलालगंज थाना क्षेत्र स्थित सिसेंडी पेट्रोल पंप पर मैनेजर था। सोमवार की दोपहर वह किसी काम के लिए पेट्रोल पंप से बाहर निकला था। भीलमपुर के पास नहर के किनारे उसे बदमाशों ने गोली मार दी। मृतक के कनपटी पर गोली के निशान मिले हैं। घटना स्थल से एक पर्स, कागज, बाइक और एक तमंचा बरामद हुआ है।
पुलिस इस मामले को पुरानी रंजिश से जोड़कर देख रही है। जिसको लेकर पुलिस मृतक के परिजन और उसके मोबाइल नंबर की कॉल डिटेल के आधार पर जांच शुरू कर दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn